Държавен вестник, бр. 8, 2015 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  8
отношение на които на тази организация е 
прехвърлена компетентност от държавите 
членки, подписали този протокол или страни 
по него, както и всички ограничения относно 
обхвата на тази компетентност. Регионалната 
организация за икономическа интеграция 
уведомява своевременно генералния секретар 
за всички промени относно разпределението 
на области на компетентност, включително 
прехвърляне на нови области, посочени в 
декларацията съгласно този параграф. Всич­
ки подобни декларации се предоставят от 
генералния секретар, както е предвидено в 
чл. 24 от този протокол.
5. Държави – страни по Конвенцията, 
които са държави – членки на регионална 
организация за икономическа интеграция, 
страна по този протокол, се считат за прите­
жаващи компетентност по всички въпроси, 
уредени от този протокол, по отношение на 
които прехвърлянето на компетентност към 
организацията не е изрично декларирано или 
съобщено съгласно § 4.
Член 20
Влизане в сила
1. Този протокол влиза в сила дванадесет 
месеца след датата, на която 10 държави са го 
подписали без резерви относно ратифициране, 
приемане или утвърждаване или са депози­
рали при генералния секретар документи за 
ратификация, приемане, утвърждаване или 
присъединяване.
2. За всяка държава, която ратифицира, 
приема, утвърждава или се присъединява 
към този протокол, след като условията за 
влизане в сила по § 1 са изпълнени, този про­
токол влиза в сила три месеца след датата на 
депозиране на съответния документ от тази 
държава, но не по-рано от датата на влизане 
в сила на този протокол съгласно § 1.
Член 21
Денонсиране
1. Този протокол може да бъде денонсиран 
от всяка държава – страна по Конвенцията, 
по всяко време след датата на влизането му 
в сила за тази държава.
2. Денонсирането се извършва чрез депози­
ране на съответния документ при генералния 
секретар.
3. Денонсирането поражда действие двана­
десет месеца след депозиране на документа 
за денонсиране при генералния секретар или 
след изтичане на по-дълъг срок, посочен в 
документа за денонсиране.
4. Между държавите – страни по този 
протокол, денонсирането на Конвенцията от 
страна на която и да е от тях в съответствие 
с чл. 25 от Конвенцията не се счита по ни­
какъв начин за денонсиране на Конвенцията, 
ревизирана с този протокол.
Член 22
Ревизия и изменение
1. Организацията може да свика конфе­
ренция с цел ревизия или изменение на този 
протокол.
2. Организацията свиква конференция 
на държавите – страни по този протокол, за 
ревизия или изменение на този протокол по 
искане на не по-малко от една трета от дър­
жавите – страни по Конвенцията.
Член 23
Изменение на границите
1. Без да се засягат разпоредбите на 
чл. 22, специалната процедура по този член 
се прилага единствено с цел изменение на 
границите, посочени в чл. 3, § 1, чл. 4а, § 1, 
чл. 7, § 1 и чл. 8 от Конвенцията, ревизирана 
с този протокол.
2. По искане на най-малко половината от 
държавите – страни по този протокол, но 
във всички случаи на не по-малко от шест 
от тях, всяко предложение за изменение 
на границите, включително и на размера 
на самоучастието по чл. 3, § 1, чл. 4а, § 1, 
чл. 7, § 1 и чл. 8 от Конвенцията, ревизи­
рана с този протокол, се разпространява от 
генералния секретар до всички членове на 
Организацията и до всички държави – страни 
по Конвенцията.
3. Всяко изменение, предложено или раз­
пространено по посочения по-горе начин, се 
предава на Правния комитет на Организаци­
ята (по-долу наричан „Правният комитет“) за 
разглеждане в срок най-малко шест месеца 
от датата на разпространението му.
4. Всички държави – страни по Конвенци­
ята, ревизирана с този протокол, независимо 
дали са членки на Организацията, или не, 
имат право да участват в разискванията на 
Правния комитет за разглеждане и приемане 
на предложения за изменения.
5. Изменени9ята се приемат с мнозинство 
от две трети от държавите – страни по Кон­
венцията, ревизирана с този протокол, които 
присъстват и гласуват в Правния комитет, 
разширен съгласно § 4, при условие че най-
малко половината от държавите – страни по 
Конвенцията, ревизирана с този протокол, 
присъстват по време на гласуването.
6. Когато се произнася по предложение за 
изменение на границите, Правният комитет 
взема под внимание настъпилите застрахо­
вателни събития, и по-специално размера 
на произтеклите от тях вреди, промените в 
паричните стойности и влиянието на пред­
ложеното изменение върху стойността на 
застраховките.
7. а) Измененията на границите съгласно 
този член не могат да бъдат разглеждани